Оспан батырдың 120 жылдығы халықаралық деңгейде тойланады
"Оспан батырдың 120 жылдығы халықаралық деңгейде тойланады" | "https://abai.kz/post/87940"
TITLE: Оспан батырдың 120 жылдығы халықаралық деңгейде тойланады
URL: https://abai.kz/post/87940
META: "Оспан батырдың 120 жылдығы халықаралық деңгейде тойланады" | "https://abai.kz/post/87940"
DATE: 28.03.2019
AUTHOR(s): Abai.kz
TOTAL WORDS: 380
TEXT: 20 наурыз Алматыдағы ҚР Ұлттық кітапханасында қазақтың XX ғасырдағы ұлтазаттық күресі жетекшілерінің бірі, азаттық жолында шаһит кешкен көкжал оғланы Оспан батыр Сіләмұлының (1899-1951) туғанына 120 жыл толуына арналған баспасөз конференциясы өтті. «Ер Жәнібек» халықаралық қоғамдық қорының ұйымдастырған, Оспан батырдың 120 жылдық мерейтойының басталуына арналған жиынға тарихшы-қаламгерлер, зиялы қауым мен баспасөз өкілдері қатысты. Баспасөз жиынын Ш. Уәлиханов атындағы Тарих және этнология институтының директоры Зиябек Қабылдинов бастап ашты. «Ер Жәнібек» халықаралық қорының президенті Жеңіс Түркия қор аясында жыл бойы ұйымдастырылатын шаралармен қысқаша таныстырды. Аталған қор төрағасының айтуынша, Оспан батырдың 120 жылдығына орай Қазақстаннан тыс Түркия, Моңғолия, Ресей, Франция және Германия елдерінде түрлі шаралар ұйымдастырылып, мерейтой халықаралық деңгейде аталып өтіледі. Осы жиылыспен басталған бұл шара сәуір айынан бастап жас ақындар  арасында мүшәйра, БАҚ бойынша үздік жарияланымдар, Қазақ күресінен республикалық турнир, ақындар айтысы, университеттерде жастармен кездесу, батырдың күреске толы өмірі жайында Ш.Ш. Уалихаов атындағы Тарих және этнография инистутымен бірлесіп монография құрастыру, ШҚО-да ас беру, қазақтар қоныстанған Еуропа, Азия елдерінде де шаралар өткізу сияқты игі істермен жалғасын таппақ. Аталған жиналыста Қазақстан Халық жазушысы Қабдеш Жұмәділов, ақын Жәркен Бөдеш, Темірхан Тебегенов, Арыстан қажы Шәдетұлы, Өркен Нәбиұлы (батырдың немересі), Жәди Шәкенұлы, Мұрат Шаймаран қатарлы жиын қатысушылары Оспан батыр және оның мерейтойына арналған шаралар жөнінде өз ойларын ортаға салды. - Оспан батырдың 120 жылдығына орай өткізілетін шараларда қазақ күресінен республикалық турнир (29-30 наурыз күндері); - Сәуір айында «Сұлубайдың әні» атты театрланған қойылым мен халықаралық жыр мүшайрасы және бұқаралық ақпарат құралдарына арналған бәйге жарияланады; - Бұлармен қатар Түркия орталық қаласы Анкарадағы Мимар Синан университетінде Оспан батырға арналған ғылыми талқы отырысы болмақ; - Мамыр айында Моңғолияның Баянөлгей аймағында ас беріліп, арнайы жиын өткізілсе, маусымда осыған ұқсас шара Ресейдің Обы қаласында өткізілмек; Маусым айында дәстүрлі «Er Janibek Cup» шағын футболдан турнир батырдың мерей тойына арналып, әлем қазақ жастары Көкшетауда бас қоспақ; - Тамыз айында Шығыс Қазақстан облысында ас беріліп, ақпарат құралдарына жарияланған бәйкені қорытындылауды жоспарлаған; - Қыркүйек айында Оспан батыр туралы монографияның таныстырылымы өткізіледі; Қазан айында ШҚО-да батыр атындағы мешіттің ашылу салты; - Қараша айында Астана қаласында «Оспан батырдың 120 жылдығын» тақырып еткен республикалық айтыс өтпек; - Желтоқсан айында жалпы шаралардың қорытындысы Алматыда жасалуды жоспарлаған; Оспан батыр Сіләмұлының 120 жылдық мерейтойына орай өткізілетін шараларға «Ер Жәнібек» қорымен бірге, «Отандастар» қоры, Ш. Уәлиханов атындағы Тарих және этнология институты, Көкшетау және ШҚО әкімдігі, өзге де БАҚ өкілдері мен қоғамдық ұйымдар қолдау көрсетпек. Abai.kz
